open-index/open-wikipedia-markdown huggingface dataset:
Bom kutha Sala 2016

**Bom Kutha Sala 2016** ya iku salah sawijiné insiden teroris ing kutha Sala, nagara Indonésia. Insiden pati tunggal iki uga kadadéan ana ing salajengipun kantor pulisi kutha Sala nalika tanggal 5 Juli 2016 .

## Cathetan suku 
## Pranala njaba 
* Kaca warta saka BBC Indonésia bab Bom kutha Sala 2016
* Kaca warta saka Pojok Satu Rèsponden kutha Sala bab Bom kutha Sala 2016 

## Rujukan buku 
*
Islam ing Italia

[jmpl|260px|[Masjid Roma, masjid kang gedhé dhéwé ing Donya Wétan.]]

**Islam** iku agama tauhid wigati kang dipraktèkaké déning minoritas **ing Italia**. Miturut prakiran taun 2011, 2% kang ndunungi Italia ndhèrèk agama iki.
Wong-wong Muslim wis ana ing Italia wiwit abad kaping 9, nalika Sisilia dipréntah déning Kalifat Abbasid. Wong Muslim cacahé gedhé ing Italia wiwit taun 827 (pendhudhukan kapisan Mazara) nganti abad kaping 12. Pambedhahan Sisilia déning wong Normandia marai agama Islam dadi sangsaya suda kang nganut, déné akèhé wong Muslim kang murtad lan ijrah menyang Afrika lor. Sanadyan mangkono, isih ana komunitas Muslim cilik kang bisa panggah èksis nganti paling ora taun 1300, ya iku nalika kampung Muslom ing Lucera dibesmi nganti sirna. Sawisé iku, nganti abad kaping 20, agama Islam mèh ora ana ing Italia.
Nalika abad kaping 20, para imigran Somali kapisan padha wiwit mara saka Somalia Italia. Banjur ing taun-taun kang rada kapungkur, ana migrasi saka Albania, Maroko, Mesir lan Tunisia. Saliyané iku uga akèh wong Italia pribumi kang mèlu ngrangkul agama Islam, cacahé ana antara 50.000 nganti 70.000. Cacahé saya tumuwuh, sangsaya akèh wong kang ora marem karo agama Kristen banjur lumebu Islam kanggo nemu panglipur bathin.

## Status kukum 
Agama Islam iku ora diakoni kanthi resmi déning nagara. Pangakonan resmi sawijining agama kang séjé saka agama Katulik atas nama pamaréntah Italia iku urusané Présidèn lan déné panjaluké *Mantri Dalam Negeri*. Agama liyané, kalebu Yahudi lan grup-grup kang luwih cilik kaya ta Gréja Sidhang-Sidhang Jemaat Allah lan Gréja Advent Dina Kapitu, wis disarujuki déning pamaréntah Italia. Manawa wis diakoni kanthi resmi, agama iku olèh kasempatan bathi pajeg kang diarani wolu per sèwu. Pangakonan resmi iku ora mung déné cacahé para jemaah waé, nanging uga merlokaké kasarasèn antara dhasar-dhasar agama iku lan Undang-Undang Dhasar Italia. Ing taun 2005, sawijining majlis wong-wong Muslim diyasa *Mantri Dalam Negeri*. Nanging anggota majlis iki kerep ora akur, kang nggawé kinèrjané ora patiya rikat.

## Sajarah 
Pulo Pantelleria kang dunungé antaraning pucuk kulon Sisilia lan Afrika Lor iku ditaklukaké déning Wong Arab ing taun 700.

## Kaanan saiki 
## Réferènsi
Masjid Roma

**Masjid Roma** (), sing dunungé ana ing Parioli, ya iku masjid sing gedhé dhéwé sajabaning Donya Islam, Ruslan lan India. Masjid iki ndarbèni amba 30.000 m2 lan bisa ngakomodasi punjul 12.000 wong. Gedhong iki dunungé ana ing tlatah *Acqua Acetosa*, ing sukuné wukir Monti Parioli, saloring kutha. Déné masjid iki sing gedhé dhéwé ing Donya Wétan, masjid iki dadi situs Punjer Kabudayan Islam Italia ().

Saliyané dadi papan patemon kanggo ngibadah, masjid iki uga ngladèni sawatara dines sosial budaya kanggo para umat Muslim lan ngraketaké pasadulurané. Mula ing kéné uga kerep ana pangajaran, palakrama, panguburan, panjabaran agama, pamèran, konvènsi lan acara-acara liyané.

## Gladri

File:Mosque of Rome.jpg|Désain arsitèktur 

File:Grande Mosquée de Rome.JPG|Dideleng saka dalan
File:Moschea 00497.JPG|Dideleng saka setatsiyun sepur

## Réferènsi
Brexit (disambiguasi)

**Brexit** iku cekakan saka ukara Inggris *Britain exit* sing tegesé *Britania metu* ing basa Jawa. Tembung iki ngrujuk marang wetuné Britania Raya saka Uni Éropah. Saliyané iku Brexit bisa ngrujuk:

## Pulitik 
* Réferèndum ngenani Britania olèhé dadi anggota Uni Éropah (2016)
* *Brexit: The Movie*, sawijining filem propaganda sing ngajak para pamirsa metu saka Uni Éropah

## Liya 
* Prastawa Brexit ing Jawa Tengah (2016), horor macet lalu lintas ing dalan tol lintas Jawa posisi wetonan dalan Brebes wétan
Prastawa Brexit ing Jawa Tengah (2016)

**Prastawa** sing diarani Brexit ing Jawa Tengah iku, prastawa macet total ing gapura metu dalan tol lintas Jawa ing posisi Brebes Wétan (Indonésia *Brebes Timur*) nalika mangsa mudhik Lebaran sakiwa tengené surya 1 Juli 2016. Banjur déning média massa tetembungan Brebes Timur Exit dicekak dadi **Brexit**, miturut wetuné Britania Raya saka Uni Éropah. Nalika macet total iki, mobil lan tetumpakan motor liyané mandheg nganti welasan jam ing pucuking dalan tol. Macet total iki uga marai tilaré welasan panganggo *kendaraan bermotor*.

## Latar wuri 
Dalan tol lintas Jawa wis direncanakaké ing dasawarsa 1990-an, dalan iki dikarepaké bisa ngubungaké Merak ing pucuk kulon Jawa karo Banyuwangi, sebrangé Pulo Bali ing pucuk wétan Pulo Jawa. Nanging wiwit dasawarsa iku nganti dasawarsa 2010-an, pamaréntah isih kangèlan mbébasaké lahan saka warga, mula dalané iki isih pedhot-pedhot lan durung rampung kabèh.
 
## Kritik 
Prastawa iki ngundang kritik marang Présidèn Joko Widodo. Wong-wong sing sajatiné ora seneng marang panjenengané banjur nganggo prakara iki dadi dhasar kritik.

## Réaksi 
Prastawa iki uga dadi ngunang réaksi saka nagara-nagara ngamanca, kaya ta Inggris lan Jerman. Ing Inggris wong dadi kagèt tembung *Brexit* ditrapaké kanggo prastawa ala iki. Ing Jerman didhedhesaké manawa prastawa iki déné wong sing padha mudik, marai macet nganti telung dina lan manawa para kurban iku padha tiwas déné kekeselen.

## Réferènsi
Aliansi Jurnalis Independen

**Aliansi Jurnalis Independen** ya iku salah sawijiné organisasi pakarya para wartawan ing nagara Indonésia . AJI iku uga didhamel nalika 21 Juni 1994 kaliyan Satrio Arismunandar, Ahmad Taufik, lan Goenawan Mohamad saka Tempo. Ikatan prakarya para jurnalis iki ngadèg saka wanacara pambredhelan majalah Tempo, Detik, lan Editor nalika jaman Orde Anyaré Présidhèn Soeharto

## Cathetan suku 
## Pranala njaba 
* Kaca laman Aliansi Jurnalis Independen
* Sajarah Organisasi AJI 
* Satrio Arismunandar, salah sawijiné tokoh séjarah AJI
* Tulisan saka Satrio Arismunandar bab sajarah ngadheg AJI
* Goenawan Mohamad salah sawijiné tokoh séjarah AJI

## Uga delengen 
* Persatuan Wartawan Indonésia
Pantelleria

**Pantelleria** (Sisilia: *Pantiddirìa*) iku siji pulo sing dunungé ana ing antarané Sisilia lan Tunisia. Jaman mbiyèn pulo iki diarani *Cossyra*. Dunungé pulo iki presisé 100&nbsp;km sakidul-kuloné Sisilia lan 60&nbsp;km sawétané Tunisia. Pulo ini ndarbèni sing ndunungi 7,729 jiwa (30 April 2009) lan ambané 83&nbsp;km2.

## Sajarah 
Panlitèn lan èksplorasi arkéologi nemu pamukiman lan artéfak sing umuré wis 35.000 taun.

Ing taun 700, wong-wong Ngarab naklukaké pulo iki lan mènèhi jeneng بنت الرياح Bint al-Riyāḥ sing tegesé 'putri bayu', sing ngwakili angin kenceng sing muncul saka pasisir lor Afrika.

## Pranala njaba 
* Situs promosi pantelleria.co.uk saka Inggris
*   Calls Pantelleria "caper heaven".
Rivarossi

**Rivarossi** iku sawijining produsèn sepur modèl saka Italia. Firma iki wis diadegaké wiwit ing taun 1945 ing Como déning Alessandro Rossi lan  Antonio Riva. Ing taun 2004, firma iki dituku déning Hornby, produsèn sepur modèl Britania. Senadyan mengkono, mèrek Rivarossi isih èksis lan panggah dienggo.
Alessandro Rossi

**Alessandro Rossi** (Milano, 24 Fèbruari 1921 – Cortina d'Ampezzo, 16 Oktober 2010) iku siji pangusaha Italia. Dhèwèké salah siji sing ngadegaké *Rivarossi*. Rivarossi iku firma Italia sing produksi sepur modèl.

## Babad slira 
Alessandro Rossi iku wong sing ngadegaké Rivarossi. Dhèwèké katurunan pengusaha Alessandro Rossi saka abad kaping sangawelas. Sawisé ngrampungaké studiné ing *Politecnico di Milano*, ing taun 1945 Rossi ngoper pabrik saklar listrik (ASA s.a.s.) karo akuntan Antonio Riva. Akuntan iki banjur bakal diwetokaké ing taun 1946. Banjurinsinyur Rossi lan kanca-kancané spésialisasi nggawé modèl sepur-sepuran. Jeneng firma "Rivarossi" dijupuk saka jenengé dhéwé lan jeneng manten mitra pangudiné.[5]

Alessandro Rossi iku nandhesi manawa produk-produké iku sepur modèl lan dudu dolanan, kaya ta sing digawé déning firma-firma Amérika utawa Éropah liyané./

Alessandro Rossi iku uga dadi penaséhat lan wakil présidèn Fédérasi Sepur Modèl Italia lan Para Sobat Pasepuran..

## Réferènsi
Cortina d'Ampezzo

'''Cortina d'Ampezzo'* (pocapané [korˈtiːna damˈpɛttso]; Ladin: *Anpezo*, *Ampëz*), utawa kerepé dicekak dadi Cortina, iku sawjining kutha lan munisipalitas ing Alpen Dolomitik sisih kidul, ing Provinsi Belluno, Region Veneto, Italia Lor. Dunungé ana ing pinggiré Kali Boite, ing siji lebak Alpen. Papan iki siji résor mangsa adhem sing misuwur kanggo jalur skiné, pandelengan, akomodasi, toko lan adegan *après-ski'' (pasca main ski) saha akèh para tamuné sing kalebu kaum ningrat Éropah.

Papan iki ambané 254,51&nbsp;km2 lan sing ndunungi sakiwa-tengené 6.150 wong.

## Putra-putri kutha 
* Alessandro Rossi, produsèn sepur modèl Italia tilar donya ing kéné taun 2010.

## Pranala njaba 
* Postcards from Cortina d'Ampezzo
* Cortina d'Ampezzo (in English)
Jawaré

**Jawaré** atawa Jawaréh ya iku sebutan kanggo masarakat kang bisa nganggo dwibahasa Sunda lan Jawa kang ana ning wewengkon Cirebon. Jawaré tegesé J*awa sawaréh* atawa *Jawa separo*. Tembung sebutan jawaré iki muncul amarga ning wewengkon Cerbon iki ana rong tlatah kabudayan ya iku Sunda lan Jawa..

## Idéntitas budaya
Ayatrohaédi ngupai kawruh ari ning wewengkon Cirebon iku ana rong kabudayan kang urip ya iku budaya Sunda lan Jawa. Sotén ning Cirebon rong kabudayan kuen ketemu langsung lan dadi wates kabudayan mau. Nanging sebeneré wates rong kabudayan kuen gan ana ongkoh ning wewengkon Cilacap, Brebes, lan Ciamis-Pangandaran. Nanging sebutan Jawaré wis keceluk lan dadi ciri khas Cirebon. Budaya-budaya mau ditengeri karo anaé basa lokal kang dienggo sadina-dina ning masarakat. Idéntitas atawa ciri khas jawaré kien sokan dienggo gentenan karo masarakat, kegantung karo situasi kondisi.

Sejarahé ana jawaré amarga bengién Cirebon iku ana ning wewengkon kraton Sunda Pajajaran lan ana masarakat Sunda ning kana. Nalika jaman Islam, Cirebon dadi wewengkon pusat syiar Islam karo walisanga lan diadegnang karaton kraton Islam kang duwé corak budaya Jawa. Toli ning jaman Welanda keding, Cirebon didadinang aran residen kang ngeliputi Indramayu, Kuningan, Majaléngka lan Cirebon. Nganti sekien, Cirebon kang dadi pérangan provinsi Jawa Kulon, budaya Sunda lan Jawa Cirebonan (Cerbonan) masi urip lan ngembang sesandingan. Ana keding jawaré iki ditegesi ari Cirebon iku ana Sundaé lan ana Jawaé, dadi ning Cirebon duwé ciri khas budaya amarga ana prabawa ning rong budaya iku.

## Sosial budaya Jawa-Sunda Cirebon
Wewengkon masarakat Sunda lan Cerbonan ning Cirebon sebeneré duwé wewengkon dewek-dewek. Ning Majalengka lan Kuningan rata-rata Sunda, ning Indramayu rata-rata Jawa, lan ning Cirebon separo ana Jawa, separoé maning Sunda. Nanging kraton-kraton Cerbon sing ana ning kutha gawé ngukuhi ari Cirebon katon budaya Cerbonané. Jaman sekien adat budaya Sunda lan Cerbonan ning Cirebon wis ana *saling prabawa*. Kayadéné adat kawinan, jogèd-jogèd tradhisional, sastra, lan basa. Sanajan sebeneré budaya Cerbonan lan Sunda ning Cerbon iku duwé adat budaya déwék-déwék.

## Jawaré ning basa
Ning Cirebon, basa Sunda lan Cerbonan padha-padha dilestariaken ning pemréntah provinsi lan daérah. Wujud pelestariané kuen liwat pewulangan mulok (momotan lokal) basa daérah ning SD, SMP, lan SMA sewewengkon Cirebon. Amarga ana rong mulok basa daérah, bocah-bocah ning Cerbon padha ngerti ning basa Sunda lan Cerbonan. Sebab iku, mulok iki dadi salah siji faktor anaé fénoména jawaré. Ning kondisi komunikasi sadina-dina, basa Jawaré iki dienggo biasaé ning pasar-pasar tradhisional. Masarakat Jawa Cerbonan lan Sunda bisa nganggo basa déwék-déwék kanggo tuku lan nganyang rega barang.

## Tegesé tembung-tembung 
## Rujukan 
* 
* Abdurrachman, dkk. 1985. *Struktur Bahasa Sunda Dialek Cirebon*. Jakarta: Depdikbud.
* Ayatrohaedi. 1985. *Bahasa Sunda di Daerah Cirebon*. Jakarta: Balai Pustaka.
Paul Reubens

[thumb|Reubens, [2016]]
**Paul Reubens** (jeneng asliné **Paul Rubenfeld** ) ya iku sawijining juru banyol, aktor, lan pambiwara saka Amérika Sarékat. Dhèwèké misuwur olèhé maragakaké Pee-wee Herman.

Reubens nggabung karo grup Los Angeles The Groundlings ing dasawarsa 1970-an, lan miwiti karir minangka pelawak lan aktor panggung improvisasi. Ing taun 1982, Reubens wiwit tampil ing pagelaran babagan karakter sing wis dirembaka sawetara  taun. Acara kuwi diarani "The Pee-wee Herman Show", lan payu èntek karcisé lawasé lumaku limang sasi; HBO uga nggawé acara kusus sing sukses perkara iki. Pee-wee dadi paraga kultus cepet lan, kanggo dasawarsa sabanjuré, Reubens setya babar belas marang karakteré, nindakake kabèh penampilan umumé lan wawancara minangka Pee-wee. Film biyoskupé, ''Pee-wee's Big Adventure* (1985), disutradarani déning Tim Burton. Film iki suksès dideleng saka sisih finansial lan kritis, lan banjur ngrembaka dadi film kultus. Nanging, *Big Top Pee-wee* (1988), kurang suksès. Antara taun 1986 lan 1990, Reubens mbintangi Pee-wee ing acara bocah-bocah CBS ésuk-ésuk, *Pee-wee's Playhouse''.
Tahu Kuning

**Tahu kuning** ya iku salah sawijining panganankhas Kutha Kedhiri. Tahu iki uga diarani tahu takwa, amarga isiné lembut nanging kasar njabane. Aran liyané uga tahu pong. Panganan iki bisa ditemoni.

## Pranala 
* Tahu kuning
Kopi Ijo

**Kopi Ijo** ya iku sawijining ombénan khas Tulungagung. Kopi iki diarani Kopi Ijo amarga kopi iki digiling karo kacang ijo nganti alus. Kopi kang rupané keijo-ijoan iki  disajikne ing lèpèk utawa piring cilik. Bubuk kopi kang alus kerep digawé nyethe amarga rasané  nikmat. Kopi ijo kerep kanggo olèh - olèh khas saka Tulungagung. Ombenan iki mung ana ing Tulungagung, amarga durung dikenali karo masyarakat jabané daerah Tulungagung. Salah sijiné Kopi ijo kang melégénda ya iku Kopi Ijo Mak Waris.

Warung Kopi Ijo Mak Waris iki manggon ana ing gang sempit, Desa Bolorejo, Kecamatan Kauman. Senajan papane ndhelik, warung iki arang banget sepi pengunjung. Warung Kopi Ijo Mak Waris wis ana wiwit taun 1978.Wektu semana, jeneng warung umume dijupuk saka jenenge sing nduwe, mula dijenengi Warung Kopi Waris. . Sawise Pak Waris seda ing taun 1996, warung iki diterusake dening bojone, yaiku Sutijah. Saka kene banjur muncul sebutan “Mak Waris”, sing nuduhake marang bojone almarhum lan saiki wis misuwur ing endi-endi.

## Guna 
Kopi ijo nduwèni kaféin kang cendhèk tinimbang kopi ireng. Èfèk kang diasilké saka ngombé kopi ijo iki ora kaya kopi ireng biasané. Umumé kopi nduwèni efek ya iku marai ora ngantuk kanggo wong kang ngombé. Kopi ijo ya nduwèni èfèk iku nanging èfèk kang diasilke ora gedhe kaya kopi ireng.  Isi kopi ijo uga nduwèni anti-oksidan kang dhuwur kang gunané kanggo nyegah radikal bebas ing njero awak. Kandungan anti-oksidan iku uga bisa nahan perkembangan sèl kanker. Kandungan iku jenengé asam klorogénat. 

## Rujukan
SMAN 2 Pare

**SMAN 2 Pare** ya iku Sekolah Menengah Atas Negeri kang onok ing dalan Pahlawan Kusuma Bangsa 28 Pare Deso Pelem, Pare, Kediri. 
### Kurikulum
Kurikulum kang digawé wiwit taun 2013 ya iku kurikulum 2013, kelebu *sekolah model* amarga digawé percontohan gawé sekolah liya.
### Visi
Visi kawujud manungsa sing saé ing
Tabrakan sepur antara Andria lan Corato

**Tabrakan sepur antara Andria lan Corato** kadadéan ing cedhaking Andria ing Apulia, Italia kidul. Kaanan iki kedadéan ing surya 12 Juli 2016, tabuh setengah loro awan, wektu lokal. Tabrakan iki ngakibataké sakurang-kurangé 25 wong tiwas lan 50 tatu-tatu.

Nalika iku ana sepur loro sing tabrakan sadhuwuring jalur tunggal, sing dadi bagéan ril sepur antara Bari lan Barletta lan dilakoni déning maskapé sepur Ferrotramviaria.
 
Salah siji sepur sing tabrakan iku mèrek Alstom Coradia Minuetto saka modèl ELT 200 wetonan taun 2004. Banjur sepur sing sijiné iku ETR 340 wetonan taun 2009. Sepur iki ya iku modèl sawijining Stadler FLIRT. Saben sepur nggèrèt patang gerbong panumpang, banjur saka saben sepur gerbong sing rusak ya siji cacahé.

Sawetara wong sing tatu-tatu diungsèkaké menyang griya sakit mawa hélikopter.

Mahamantri Italia Matteo Renzi mbatalaké lelungané menyang Milano lan bali menyang Roma. Lembaga pamréntah *Agenzia Nazionale per la Sicurezza delle Ferrovie* (ANSF) dikon nlitèni kacilakan iki.

## Latar wuri 
Jalur Bari-Barletta iku nganggo amba jalur baku, mawa daya listrik 3.000 Volt DC. Wiwit dasawarsa 1990-an, jalur iki dipugar lan sawatara bagéan digawé rong jalur. Apesé kacilakan iki kedadéan ing jalur ril sing isih nganggo sepur siji. Jalur iki mestiné dioperasèkaké mawa sistim "blok tilpun". Para juru kunci setatsiyun kudu ngwèhi tandha menawa ana sepur teka lan ngandani para masinis sepur menawa kahanané aman utawa ora.

## Réferènsi
Theresa May

**Theresa Mary May** (lair mawa jeneng famili **Brasier**; lair tanggal 1 Oktober 1956) iku sawijining juru pulitik Britania sing diangkat dadi *Mahamantri* Britania lan pangulu Paré Konservatif wiwit sasi Juli 2016 lan wis dadi anggota parlemèn (*Member of Parliament* (*MP*) Britania kanggo distrik pamilih konstituènsi Maidenhead wiwit taun 1997.

Saka taun 1977 nganti 1983, May nyambut gawé ing Bank of England, lan wiwit 1985 nganti 1997 ing *Association for Payment Clearing Services*, kamangka dhèwèké uga ngabdi minangka anggota rad ing London Borough of Merton's Durnsford Ward. Sawisé ora bisa kapilih dadi anggota parlemèn ing taun 1992 lan 1994, wusanané dhèwèk'kapilih ing taun 1997 minangka anggota parlemèn kanggo distrik Maidenhead. May banjur njabat minangka anggota kabinèt bayangan William Hague, Iain Duncan Smith, Michael Howard, lan David Cameron, kalebu minangka pamimpin bayangan parlemèn lan dadi mantri bayangan urusan lapangan kerja lan pengsiyun. Dhèwèké uga tau njabat dadi pangulu Parté Konservatif saka taun 2002 nganti 2003.

Sawisé koalisi kabinèt diformasi ing taun 2010, May diangkat dadi Mantri Dalam Negeri lan Mantri Urusan Wanita lan Emansipasi. Ing taun 2012, May mundhur saka kalungguhan kapindho iki. Sawisé Parté Konservatif menang pilihan umum 2015, May diangkat manèh dadi Mantri Dalam Negeri lan dadi Mantri Dalam Negeri sing mangsa jabatané suwé dhéwé sajeroning 60 taun sawisé James Chuter Ede. May banjur ngréformasi kapulisèn, sangsaya puguh nglawan narkoba lan ngwatesi imigrasi.
 
Sawisé David Cameron mundhur lèngsèr amarga olèhé nganakaké réferèndum kalah ing tanggal 24 Juni 2016, May nyalonaké awaké dhéwé minangka pangulu Parté Konservatif. Wusanané dhèwèké menang ing surya 11 Juli 2016 lan diangkat rong dina sawisé ing surya 13 Juli 2016.

Theresa May iku Mahamantri Britania wadon kapindho sawisé Margaret Thatcher. Kabeneran May ya padha saka Parté Konservatif. May iku nganggep awaké minangka Wong Konservatif Tunggal Bangsa (*One Nation Conservative*)  lan wateké iku liberal konservatif.
TL;DR

**TL;DR**, cekakan "'''too long; didn't read'*" ("kedawan; ra maca") iku wirasa sing dianggo ing budaya Internèt minangka (1) walesan tumrap tulisan yèn kedawan lan ora kober diwaca utawa (2) tenger yèn tulisan candhaké iku ringkesané kiriman jeroring utawa tingkesané artikel pawarta. Wirasa iki asalé saka slang Internèt. Kerepé wirasa iki dianggo ing walesan mawa cuplikan kanggo negesi manawa pérangan sajeroning tulisan ana sing dilangkahi jalaran kedawan.

Cekakan iki ngugeraké manawa sing nulis waé ora ngoberaké ing ngandharaké nawala kanthi ringkes, sing maca iya olèh ora ngoberaké maca. Utawa, cekakan iki bisa ateges ana matéri sing kurang perlu utawa kurang wigati mula olèh ora ngoberaké maca.

Pitembungan iki kapisan kacathet ing 2003, lan lumebu Oxford Dictionaries Online tembé ing 2013.

## Éponim 
Ing reddit, tldr iku dadi subreddit sing rékap padinan sana iku. Kiriman dawa ing reddit kerep dilekasi utawa dipungkasi ringkesan sing dumadi ukara salarik utawa paragraf cendhak mawa ater-ater pitembungan "TL;DR". Cekakan iki kala-kala uga minangka tembung aran sing tegesé iya ringkesan iku, contoné ing ukara "*Please include a TL;DR along with your post''" (cara Jawa: "Mangga wénèh TL;DR nganthèni kirimanmu").

Pitembungan iki njiwani jeneng sana jaringan Terms of Service; Didn't Read (cara Jawa: Paugeran ing Paladi; Ra Maca), sing ancasé nlitèni lan mbiji paugeran ing paladi lan niti priangga darbéné panyawisan-panyawisan jasa gedhé.

## Tegesing tembung-tembung
Ana ing ngisor iki tembung-tembung Jawa sing dianggo ing artikel iki, dikanthèni jarwané ing basa Indonésia lan Inggris.

## Rujukan
Chris Evans (aktor)

**Christopher Robert Evans** (lair tanggal 13 Juni 1981) iku pamaraga filem lanang lan panggawé filem saka Amérika. Chris misuwur amarga bola-bali dadi watak adiwira kaya lakon Kaptèn Amérika saka Komik Marvel ing Jagad Sinéma Marvel lan dadi the Manungsa Geni ing filem *Fantastic Four*. Dhèwèké miwiti karir ing séri télévisi taun 2000 asesirah  *Opposite Sex*, banjur ngalih menyang indhustri filem taun 2001 kanthi mainaké filem kumidhi nom-noman asesirah *Not Another Teen Movie*. Ing taun 2013, dhèwèké dadi lakon ing filem laga fiksi ngèlmiah asirahé Snowpiercer sing diunggul-unggulaké para kritik filem. Ing taun 2015, dhèwèké nuli wiwit dadi pangarah filem kanggo sandiwara *Before We Go*, sing uga dimainaké dhèwèké.

## Réferènsi
Omah wingit

jmpl|250px|Miturut lapuran, Winchester Mystery House ing Amérika iku ana dhemité.
**Omah wingit**, **omah angker**, **omah dhemit**, utawa **pangalapan** (cara Indonésia: *rumah hantu*, cara Inggris: *haunted house*) ya iku omah utawa yasa liyané sing dianggep ditunggoni dhemit minangka sing mbaureksa. Dhemit iki rupané bisa rohé baku omah sing sadurungé utawa rohé wong sing asring menyang papan kono. Parapsikolog nyebut manawa kaanan singit iku ana gegayutané karo rohé wong mati lan karo pandoné kadadèn wirota tur tragis ing kala kawuri kaya ta rajapati, pati kablaèn, utawa pati nglalu. Jlèntrèhan ngèlmiah ngenani panganggep manawa omah ditunggoni sing mbaureksa ya iku: (1) salah panampa tumrap swara-swara sing lumrah ana ing yasa, (2) tembé ing sajeroning pangimpèn nanging rasané kaya lagi tangi, (3) kena sugèsti, lan (4) pandoné dat racun ing kukuban sing bisa njalari halusinasi.

Ing taun 2005, miturut pungutan swara Gallup, ana 37 persèn wong Amérika, 28 persèn wong Kanadha, lan 40 persèn wong Britis sing pitaya manawa omah iku bisa "ditunggoni".

## Rujukan 
### Cathetan
Alkimiya

jmpl|361x361px|Kimiya-yi sa'ādat (*Alkimiya Kabagyan*) – tulisan ngenani filsafat Islam lan alkimiya spiritual déning Al-Ghazali (1058-1111).

**Alkimiya **(cara Inggris: *alchemy*) iku tradhisi purwakawruh lan filosofis kang diayahi ing saindenging Éropah, Mesir, lan Asiah. Tradhisi iki ancasé ngeningaké, matengaké, lan nyampurnakaké sawenèh barang. Ancasé kang lumrah ya iku (1) krisopéa, ya iku transmutasi "métal dhasar (contoné: tembaga) dadi "métal mulya" (mligi emas); (2) kanggo gawé usada amerta; (3) nyipta panakéa kang bisa nambani samubarang lelara; lan (4) pangembanging alkahèsi utawa palarut universal. Sampurnané angga lan sukmané manungsa dianggep bisa dumadi krana magnum opus alkimiya lan, ing tradhisi Kulonan lan Yunani, awit antuking genosis. (mligi ing babagan kimiya lan usada). Juru alkimiya Islam lan Éropah ngembangaké strukturing tèknik-tèknik, ancangan, terminologi, mètodhe èkspèrimèn laboratorium dhasar kang sawenèhé isih kanggo ing jaman saiki. Nanging, para juru alkimiya iki isih percaya bab patang unsur satemah njaga garapané sarana sandi lan simbolisme sinandi. Garapané iku manut paugeran Hèrmètis kang gegayutan karo klenik, mitologi, lan agama.

Ing wektu iki, rembugan babagan alkimiya lumrahé kapérang ing paniti tumrap (1) cak-cakan praktis tur èksotèrisé lan (2) aspèk ésotèrisé, masiya ana panemu saka sujana kaya ta Homyard lan von Franz yèn kaloroné mono kudu dicandhak minangka palengkap. Cak-cakan praktis tur èksotèris iku diluru déning sujarawan èlmu fisika kang nlitèni subyèk iku kanthi sebutan purwakimiya, usada, lan klenik-klenikan. Aspèk ésotèrisé dadi kawigatèné para sujarawan ésotèrisisme, psikolog, lan sawenèh filsuf lan spiritualis. Subyèk iki terus-terusan mrabawani sastra lan seni. Masiya ana pamérang iki, kang diyakini von Franz wis ana kawit mulabukané tradhisi Kulonan kang nyarub filsafat Yunani karo tèknologi Mesir lan Mésopotamia,

## Pratélan tetembungan 
## Cathetan 
## Rujukan 
### Sitiran 
### Bibliografi 
*
*
*
David Michael Davis

**David Michael Davis** (lair 23 Desember 1948) iku sawijining pulitikus Britania saka Parté Konservatid. Wiwit 13 Juli 2016, Davis njabat dadi Mantri Brexit utawa resminé ing basa Inggris * Secretary of State for Exiting the European Union* sawisé David Cameron lèngsèr merga kalah olèhé nganakaké Réferèndum Brexit.

Sadurungé iku dhèwèké anggota parlemèn kanggo distrik pilihan Haltemprice and Howden wiwit taun 1987.
Fonotaktik

**Fonotaktik** (saka Yunani Kuna *phōnḗ* "swara, uni" lan *taktikós* "kang gayutan karo nata-nata") iku cawang fonologi kang nyinaoni wates-wates ing siji basa, mligi ngenani gabungan-gabungan fonem apa waé kang kena ana ing siji basa. Fonotaktik nemtokaké apa-apa kang diéntukaké ing susunan wanda, janjang wyanjana, lan urutan swara sarana *wates fonotaktis*.

Wates fonotaktis iku béda-béda saben basa. Contoné, ing basa Jepang, janjang wyanjana kaya ta  ora ana. Saèmper, uni  lan  ora kena miwiti tembung ing basa Inggris Anyar, nanging kena ing basa Jerman lan Walanda, dalah kena ing basa Inggris Kuna lan Tengahan. Sawaliké, ing sawenèh basa Slav uni /l/ lan /r/ malah minangka uni swara.

Wanda nduwéni susunan pérangan njero mangkéné:
* Pamula (manasuka)
* Rima (kudu, dumadi underan lan kodha):
** Underan (kudu)
** Kodha (manasuka)

Pamula lan kodha kekaroné kena suwung. Mula, ana wanda kang dumadi saswara. Liyané iku, underan uga bisa wujud wyanjana wanda. Disumurupi, fonotaktik iku mrabawani pangolèhing kosa tembung basa kapindho.

## Rujukan 
;Cathetan sikil

;Bibliografi
*
Diét (nutrisi)

ka|jmpl|Salah sawijining panganan kang dipangan manungsa. nanging, njrangkinge manungsa bisa manéka warna.
Ing babagan nutrisi, **diét** ya iku gunggung panganan sing dipangan déning manungsa utawa jisim liyané. Ing panganggoné, tembung diét asring ateges lebon nutrisi mirunggan kanggo kasarasan utawa kanggo ngendhalèni aboting awak (karoné asring padha gayutané). Sanajan manungsa iku omnivora, saben budaya lan saben wong duwé pilalan panganané dhéwé utawa ngertèni endi panganan sing kalebu ila-ila. Ngenani loro iki bokmenawa mligi awit pilihan priangga utawa awit alesan susila. Pilihan priangga kanggo diét bokmenawa luwih utawa kurang nyéhataké.

Nutrisi sing jangkep butuh luluhan lan isepan vitamin, mineral, lan daya panganan awujud karbohidrat, protéin, lan lemak. Pakulinan njrangking lan pilihan kuwi duwé wigati ana ing kwalitet urip, kasarasan, lan umur kang dawa.

## Agama lan pilihan budaya njrangking 
Pirang-pirang budaya lan agama duwé wates marang panganan kang diterima ana ing njrangking. Tuladhané, namung panganan Kosher kang diwènèhi izin déning 
Judaism lan panganan halal déning Islam.Sanajan wong Buddhists racaké vegetarian, ing manéka lakuné lan mangan daging bisa diizinake gumantung karo alirane. Ing aliran Hindhu, vegetarian kuwi ancas. Jains namung vegetarian lan mangan owod-owodan ora diizinake.

## Cathetan
Boris Johnson

**Alexander Boris de Pfeffel Johnson** (lair 19 Juni 1964 ing New York, AS) iku sawijining pulitikus, sajarawan, panulis lan wartawan Britania. Boris iku lair ing New York saka kulawarga kalangan dhuwur. Dhèwèké tau njabat dadi walikutha London (2008-2016) lan Mantri Luar Negeri Britania Raya wiwit 13 Juli 2016. Saliyané iku Boris tau dadi anggota parlemèn Britania saka taun 2001 nganti 2008 kanggo Henley lan wiwit 2015 manèh, saiki kanggo Uxbridge and South Ruislip.

Boris iku anggota Parté Konservatif lan diidèntifikasi minangka wong Konservatif Bangsa Siji (*One-Nation Conservative*). Kawicaksanané kalebu ékonomi liberal lan sosial liberal.

Ing taun 2015 dhèwèké dipilih dadi anggota parlemèn kanggo Uxbridge and South Ruislip, banjur dhèwèké mundhur saka kalungguhan walikutha ing taun 2016 lan dadi tokoh wigati sajeroning kampanye Réferèndum Brexit, supaya Britania Raya metu saka Uni Éropah.

Ing kancah pulitik lan jurnalis Britania, Boris iku kaanggep minangka tokoh kontrovèrsial. Wong-wong sing padha nyengkuyung awaké, nganggep manawa Boris iku lucu lan populèr sajabaning para pamilih Parté Konservatif. Nanging dhèwèké uga dikritik déning wong-wong ing sisih kiwa lan tengen spèktrum pulitik. Akèh sing ndakwa dhèwèké iku èlitèr lan seneng népotisme, kesèt, ora jujur, rasis lan geting marang kaum homo.

## Réferènsi
Artikel 50 ing Prajanji ngenani Uni Éropah

**Artikel 50 ing Prajanji ngenani Uni Éropa** iku artikel sajeroning prajanji Uni Éropa sing ngatur nagara anggota sing nduwé kekarep bakal metu. Artikel iku tegesé bab ing undhang-undhang. Artikel 50 iki lagi digawé ing taun 2009 nalika Prajanji Lisboa dibabar.

## Sarat-sarat 
Artikel 49A saka Prajanji Lisboa, sing wiwit diimplementasi ing tanggal 1 Dhésèmber 2009, nepungaké prosedur kanggo para nagara anggota supaya bisa metu saka Uni Éropa manawa iku karepé dhéwé. Perkara iki dirinci ing Artikel 50 sajeroning Prajanji ngenai Uni Éropa sing isiné kaya ing ngisor iki:

## Réferènsi
Monumèn Budha Tilem

**Monumèn Buda Tilem** ya ilu salah sawijiné panggonan ngibadah lan uga papan pariwisata ingkang ngadég ana ing Désa Trowulan . Monumèn iki salah sawijiné papan panggonan ngibadah kanggo umat budha kanggo méngeti mangkaté (sèdané) Sang Hyang Buda .

## Cathetan suku 
## Pranala njaba 
* Monumèn Budha Tilem ana ing Trowulan
* Sajarah bab Monumèn Budha Tilem 

## Pranala wéwacan
Bondan Nusantara

**Bondan Nusantara** ya iku seniman, budayawan lan aktor Indonesia kang misuwur ing babagan kethoprak. Dhèwèké lair ing Yogyakarta tanggal 6 Oktober 1952. Sawisé lulus SMP ing taun 1970, dhèwèké aktif ana ing kethoprak Dahono Mataram. Bondan sinau nulis naskah kethoprak saka Handung Kussudyarsana ing taun 1920. Naskahé uga tau dimainké ing radio-radio Yogyakarta, kaya ta Rasia Lima, Retjo Buntung, lan MBS Kotagede. Dhèwèké uga nulis naskah kethoprak sandhiwara ing TVRI nganti taun 1999.
Saliyané nulis naskah kethoprak, dhèwèké uga tau kerja dadi wartawan ing Kedaulatan Rakyat (taun 1980 nganti 1990) lan Berita Nasional (taun 1991 nganti 1998). Saiki dhèwèké dadi sutradara lan nulis naskah kanggo Komunitas Dagelan Mataram Baru.  
Dhèwèké duwé akèh bebungah kaya ta Aktor Terbaik Festival Kethoprak se-DIY (1983), Sutradara Terbaik Festival Kethoprak antar Dati II se-DIY (1984-1986), Sutradara Terbaik Festival Pertujukan Rakyat Daerah Istimewa Yogyakarta (1987),lan Juara III Penulisan Cerpen Bahasa Jawa se-Jawa Timur (1993).

## Rujukan 
*
The Pokémon Company

**The Pokémon Company** (cara Jawa: Kumpeni Pokémon) iku kumpeni sing duwé hak masaraké lan wènèh palilah tumrap waralaba *Pokémon*. Kumpeni iku diyasa patungan telung kumpeni: Nintendo, Game Freak, lan Creatures. Telung kumpeni iku uga sing nyekel hak ciptané *Pokémon*. The Pokémon Company wiwit lumaku taun 1998 lan ing wulan Oktober taun 2000 jenengé ganti **Pokémon Ltd. **Kantor gedhéné kapernah ing wewengkon Roppongi Hills Mori Tower ing Roppongi Rokuchome, Minato, Tokyo.

Kumpeni iki duwé manéka dhivisi sing ngurusi lakuné kumpeni ing saindenging donya. **The Pokémon Company International** nyengkuyung kumpeni iki kanggo laladan sajabané Asiah, Ostrali, lan Selandhia Anyar. Manawa ing Koréa Kidul jejibahan iku diurusi **Pokémon Koréa, Inc**.

## Tegesing tembung-tembung 
Ana ing ngisor iki tembung-tembung Jawa sing dianggo ing artikel iki, dikanthèni jarwané ing basa Indonésia lan Inggris.

## Rujukan
Hannah Arendt

**Johanna "Hannah" Arendt** (/ˈɛərənt/ utawa /ˈɑːrənt/; ; 14 Oktober 1906 – 4 Désèmber 1975) ya iku salah siji uwong Amérika panggagas  ancangan pulitik sing lair ing Jerman. Sanadyan kerep  cinandra minangka siji filsuf, dhèwèké nampik tetenger kuwi lumantar pamikiran yèn filsafat iku ngenani "manungsa ijén" lan dhèwèké malah nyandra yèn dhèwèké minangka siji panggagas ancangan pulitik amarga karya-karyané intiné ngenani babagan "*men, not Man, live on the earth and inhabit the world*." (uwong (akèh), dudu uwong (ijèn), manggon ana ing bantala lan urip ana ing donya." Dhèwèké Yahudi lan minggat saka Éropah nalika Holocaust, lan dadi warga nagara Amerikah. Karya-karyané ngenani bab hakékat kuwasa, lan babagan pulitik, demokrasi langsung, kawenangan, lan totalitarianisme. *The Hannah Arendt Prize *dijenengi kanggo ngajéni dhèwèké.

## Rujukan 
### Cathetan
Alkimiya lan kimiya ing jaman Islam tengahan

[thumb|right|400px|Ibnu Umail nglukisaké reca sang mahardika kang nggawa karas kawruh alkimiya kuna. Gegambaran iki asal saka salinan buku anggitané [Muhammed ibn Umail al-Tamimi asesirah ''Al-mâ' al-waraqî* (Banyu Kapérakan), Baghdad, 1339.]]
**Alkimiya lan kimia ing jagad Islam** mangku teges kajian alkimiya tradhisional lan kajian kimiya praktis wiwitan (panitipriksa kimiyawi wiwitan tumrap alam ing saumumé) déning para sujana ing jagad Islam tengahan. Tembung *alkimiya* turun saka tembung Arab كيمياء utawa *kīmiyāʾ* kang purwané saka tembung Mesir kuna *kemi'', tegesé ireng.

## Pratélan tetembungan 
Ana ing ngisor iki tembung-tembung Jawa kang dianggo ing artikel iki, dikanthèni jarwané ing basa Indonésia lan Inggris.

## Rujukan
Esino Lario

**Esino Lario** iku sawijining *comune* ing Provinsi Lecco, Lombardia Italia. Dunungé kurang luwih 60 kilomèter saloring Milano, 15 kilomèter salor kuloné Lecco lan 4,3 kilomèter saka Tlaga Como. Ing Dhésèmber 2004, désa iki ndarbèni sing ndunungi 772 jiwa lan ambané wilayahé ana 18,7 kilomèter pasagi. Comune iki uga ngambah frazioni Bigallo lan Ortanella.

Wilayah sakiwa-tengené Esino Lario iku diubengi déning pagunungan Alpen, ing ngendi lanskap karst wis marai anané bolongan lemah lan guwa, kalebu "lemari ès Mocodeno". Comune iki bagéaning Komunitas Gunung Valsassina, Valvarrone, Val d'Esino lan Riviera lan kabèh iku kalebu sajeroning "Taman Régional Grigna Lor" (*Parco delle Grigna Settentrionale*).

Esino Lario mawatesan karo comune Cortenova, Lierna, Mandello del Lario, Parlasco, Pasturo, Perledo, Primaluna, Taceno, lan Varenna.

## Pamaréntah 
;Pratélan para lurah ing Esino Lario

Ing Mèi 2014 ora ana lurah sing dipilih amarga ora ana caloné.

## Ékonomi 
### Tani
Miturut sujarah, aktivitas utama ékonomi Esino Lario iku ana gandhèngané karo budidaya alas kayu *eik* lan *hornbeam*. Esino Lario iku péranganing golongan désa Grigne sing masok areng kang produksi wesi ing Valsassina. Olèhé ngurusi alas minangka komoditas umum iku ciri khasé Esino, manawa dipadhakaké karo tlatah saubengé; alas-alas isih darbèné désa lan panrapané didum antara sing ndunungi lan diwarisaké turun-tumurun.

### Pariwisata
Pariwisata ing Esino Lario diwiwiti ing pungkasané abad kaping 19, lan diwiwiti déning biyarawan Antonia Stoppani lan para nimpuna géologi kapisan sing nliti fosil-fosil ing Grigne.

]]
Désa iki dadi panitya Wikimania, konferènsi taunan Wikimedia, ing sasi Juni 2016.

## Tengeran wigati 
### Omah ngibadah 
* Cabang gréja San Giovanni Battista (Santo Yohanes Pambaptis)
* Gréja San Vittore (Esino Lario)
* Gréja San Pietro ing Ortanella. Situs iki ndarbèni kawigatèn sajarah lan arkéologis sing dhuwur.

## Transportasi 
 ]]
Esino Lario iku diladèni déning dalan sing kapacak ing ngisor iki:
* Strada Provinciale 65

Lapangan montor mabur sing cedhak dhéwé ya iku:
* Bandhar udara Malpensa
* Bandhar udara Internasional Il Caravaggio
* Bandhar udara Linate

Stasiun sepur sing cedhak dhéwé ya iku *Varenna-Esino*, sing adohé 12 kilomèter saka désa iki.

## Réferènsi 
## Pranala njaba 
* Situs wèb resmi
* Esino Lario—LarioOrientale.eu
Jurnalisme sastra

**Jurnalisme sastra** iku jinis tulisan jurnalistik kang awujud sastra, kaya ta cara nulis cerkak lan novèl. Jenis tulisan iki agawé pamaca luwih rena amarga ngandhut émosi lan paparan kang luwih pepak bab uwong utawa prastawa kang ditulis. Jurnalisme sastra kang sepisanan diwiwiti ing Amérika Sarékat. Ing wektu iku tembung kang dienggo ya iku *New Journalism*. Ing Amérika Sarékat gaya iki diwiwiti ing tahun 1960-1970-an. Ing Indonésia, saiki tulisan jurnalisme sastra bisa tinemu ing koran, majalah lan artikel-artikel jroring.

## Cathetan suku
Wreck-It Ralph

***Wreck-It Ralph*** iku filem animasi 3D lan kemidhi fantasi   saka Amerikah taun 2012 sing diasilaké Walt Disney Animation Studios lan dibabar Walt Disney Pictures. Filem iki dadi filem kaping 52 saka seri Walt Disney Animated Classics. Sing dadi pengarah filem ya iku Rich Moore sing tau nyutradarani *The Simpsons* lan *Futurama*. Naskah caritané dianggit déning Phil Johnston lan Jennifer Lee saka carita asli saking Moore, Johnston lan Jim Reardon. John Lasseter didadiaké minangka prodhuser. Sabanjuré, John C. Reilly, Sarah Silverman, Jack McBrayer, lan Jane Lynch minangka pangisi swara. Filem iki nyaritaké lakon jenengé Ralph sing dadi penjahat ing arena permainan game. Ralph arep ngayon perané lan ngawujudaké kekarepané dadi panji. Dhèwèké nganglang antawis permainan-permainan sing béda-béda ing arena permainan kui nanging kudu njaga saking ancaman gati sing bisa nyerambahi kerusakan ing kabèh arena permainan sing sawijining ora sengaja wis diwiwiti Ralph.

*Wreck-It Ralph* digebyagaké ing El Capitan Theatre nalika 29 Oktober 2012, lan dibabar kanggo umum nalika 2 November. Filem iki wis ngasilaké 471 yuta dollar saka asil dadi filem box office ing sakubenging dunya. 189 yuta dollar saka asil total pikantuk ing Amerikah lan Kanada. Filem iki uga sukses lan éntuk nugraha Annie Award minangka filem animasi paling apik. Sawisé, dinominasi ing Golden Globe Award lan Academy Award uga dadi filem animasi paling apik. Wreck-It Ralph dibabar ing wujud Blu-ray lan DVD nalika 5 Maret 2013.

Lanjutané filem iki, *Wreck-It Ralph 2* rencanané arep dibabar nalika Maret 9 2018.

## Rujukan
Grexit

**Grexit** iku kadadéan hipotètis manawa **Yunani metu saka Zona Valuta Bebarengan Éropah** utawa diarani mawa jeneng Zona Euro. Kadadéan iki disajèkaké manawa usul supaya Yunani bisa nyaur utangé. Tembung Grexit iku gabungan saka rong tembung: *Greece* lan *Exit* sing tegesé Yunani metu. Tembung iki dikarang déning nimpuna ékonomi Citigroup Ebrahim Rahbari lan ditepungaké déning Rahbari lan nimpuna ékonomi utama global saka Citigroup Willem H. Buiter ing tanggal Fèbruari 2012. Wong sing padha nyengkuyung usul iki ngandaraké manawa yèn Yunani ninggal Euro lan bali menyang drakhma, mula iki bakal nendhang èkspor lan sèktor pariwisatané saha nuwuhaké ékonomi lokal, kamangka sanalika bisa nyenggak impor sing larang. Wong sing ora sarujuk karo usul iki ngandaraké manawa iki bakal ngakibataké kasangsaran banget marang rakyat Yunani, kaoregan sosial, destabilisasi, ngrusak réputasi Euro lan nggawé Yunani nyedhak nagara-nagara non-Uni Éropah.

## Réferènsi
Jared Leto

300px|jmpl|Jared Leto (2018)
**Jared Joseph Leto** (/lɛtoʊ/; lair 26 Dhésèmber 1971) iku aktor lan penyanyi-panulis lagu saka Amérikah Sarékat. Bar ngwiwiti kariré menthungul ing tivi nalika wiwitan 1990, Leto diakoni saka lakoné minangka kadhapuk dadi Jordan Catalano ing sèri tipi *My So-Called Life* (1994). Dhèwèké gawé dhebut ing filem  *How to Make an American Quilt* (1995) lan nrima ulasan apik tumrap prèjèngane ing *Prefontaine* (1997). Leto dadi aktor pambantu ing *The Thin Red Line* (1998), *Fight Club* (1999) lan *American Psycho* (2000), karo dadi lakon ing *Urban Legend* (1998), lan nglumpukaké pangalem kritis bar ndhapuk pecandhu héroin Harry Goldfarb ing *Requiem for a Dream* (2000). Dhwèwèké banjur migatèni terus-terusan tumrap karir musiké, mbalik ndhapuk ing *Panic Room* (2002), *Alexander* (2004), *Lord of War* (2005), *Lonely Hearts* (2006), *Chapter 27* (2007), lan *Mr. Nobody* (2009). Ing 2012, dhèwèké nyutradarani filem dhokumènter *Artifact*.

Dhapukané Leto dadi wadon tranjèndher ing *Dallas Buyers Club* (2013) nggawé dhèwèké éntuk Academy Award, Golden Globe Award, lan Screen Actors Guild Award kanggo Best Supporting Actor. Leto dianggep bisa dadi aktor mètodhe, saka pangabdian lan risèté sing ajeg tumrap lakoné. Dhèwèké kerep njiwani banget karakteré sajeroning jadwal suting filemé, kepara kanthi mrabawani kasarasané. Dhèwèké uga dikenal milih-milih babagan lakon filemé.

Leto iku pokalis utama, multi-intrumentalis lan panulis lagu utama ing Thirty Seconds to Mars, grup bèn sing dhèwèké wujud nalika 1998 ing Los Angeles, California, bareng kakangé Shannon Leto. Album dhebuté, *30 oSeconds to Mars* (2002), dibabar lan nampa ulasan apik nanging mung nrima sitik kasuksèsan. Bèn iki dadi kondhang sadonya saka rilisé album kapindho *A Beautiful Lie* (2005). Banjur album-album sak lebaré, *This Is War* (2009) lan *Love, Lust, Faith and Dreams* (2013), nrima luwih-luwih kasuksèsan. KalaSeptember 2014, bèné kasil ngedol punjul 15 yuta album ing sadonya. Leto uga nyutradarani vidhio musik, kalebu sing menangaké MTV Video Music Award kaya ta "The Kill" (2006), "Kings and Queens" (2009), lan "Up in the Air" (2013).

Ing Januari 2020, vokalis saka Thirty Seconds to Mars, balik didapuk dadi tokoh karakter lelucon. Jared dadi peran kantihero ing film Morbius dadi karakter Morbius The Living Vampire, musuhe Spider-Man, garapan omah produksi Sony Pictures.Kathah kadapukan film ingkang kados pambantu

## Cathetan
The Strokes

**The Strokes** ya iku bèn rok Amérikah sing digawé ing New York ing taun 1998, dumadi Julian Casablancas (panywara baku), Nick Valensi (juru gitar, juru kibor, penywara latar), Albert Hammond, Jr. (juru gitar, juru kibor, panywara latar), Nikolai Fraiture (juru bas) lan Fabrizio Moretti (juru drum, juru perkusi).

Album dhebuté The Strokes ya iku *Is This It* ing taun 2001 sing éntuk akèh pangalem kritis. Dhebut iki mbiyantu moncèraké obahan *garage rock revival* ing awal abad angka 21 lan manggon ing rangking 8 saka 100 Album Dhebut Paling Apik ing Salawasing Jaman miturut *Rolling Stones*, rangking 2 saka 100 Album Paling Apik ing Taun 2000-an miturut *Rolling Stones*, rangking 199 saka 500 Album Paling Apik ing Salawasing Jaman miturut *Rolling Stones, *lan rangking 4 saka 500 album sing paling apik ing salawasing jaman miturut NME.

Sawisé anggotané padha mencar ing pirang-pirang proyèk sampingan, anggota bèn iki padha nglumpuk manèh saperlu nggawé album kalima, *Comedown Machine*, sing dibabar tanggal 26 Maret 2013. The Strokes kasil ngadol 5 yuta salinan album tekan sapréné.

## Tegesing tembung-tembung 
Ana ing ngisor iki tembung-tembung Jawa sing dianggo ing artikel iki, dikanthèni jarwané ing basa Indonésia lan Inggris.

## Rujukan
Majapahit (Novèl)

**Majapahit (novèl)** ya iku novèl kang ditulis déning Langit Kresna Hariadi. Novèl iki dibabar ing taun 2012 déning Penerbit Bentang. Carita kang diangkat sajeroning novèl iki ya iku bab Krajan Majapahit. Sadurungé lumebu ing jaman Majapahit, carita diwiwiti saka jaman Singasari utawa sadurungé dingertèni minangka Tumapèl. Ratuné rikala semana ya iku Anusapati. Anusapati iku anaké Kèn Dèdès karo Tunggul Ametung. Anusapati banjur matèni Kèn Arok sawisé ngerti dhèwèké kang matèni bapaké.

## Cathetan sikil
Zootopia

350px|jmpl|ka|Poster babaran kanggo biyoskup
***Zootopia*** (dibabar minangka ***Zootropolis*** ing sawenèh nagara Éropah) iku filem pulisi sobat animasi 3D Amérikah taun 2016 kanthi gènre petualangan, misteri, kemidhi sing digawé Walt Disney Animation Studios lan dibabar Walt Disney Pictures. Filem iki dadi filem animasi unggulan angka 55 ing séri Walt Disney Animated Classics. Byron Howard lan Rich Moore minangka sutradarané lan Jared Bush minangka mitrasutradarané (ing dhebut kasutradarané). Ginnifer Goodwin, Jason Bateman, Idris Elba, Jenny Slate, Nate Torrence, Bonnie Hunt, Don Lake, Tommy Chong, J. K. Simmons, Octavia Spencer, Alan Tudyk, lan Shakira dadi para ngisi swarané. Lakon filemé nyaritakaké kongsi sing ora lumrah antaraning pulisi trewélu lan juru pandel garangan abang nedya ngudani konspirasi sing nyangkut ilangé warga sipil prédhator saka métropolis mamalia.

*Zootopia* digebyagaké ing El Capitan Theatre nalika 17 Fébruari 2016 lan wiwit dibabar ing biyoskup kanthi wujud 2D, Disney Digital 3D, RealD 3D lan IMAX 3D nalika 4 Maret 2016. Filem iki éntuk pangalem kritis miliginé ngenani tèknik animasiné, pangisi swarané, lan sekénarioné. Para kritik nyentrong irah-irahané carita sing ngenani prasangka lan setéréotipe, sing ngombyak kala iku. Filem iki kasil mecahaké rékor filem laris ing sawenèh nagara lan ngasilaké bruto punjul $1 milyar ing sakubenging donya. Iki nglantari filem iki nyandhak urutan kapindho sing ngasilaké bruto paling akèh ing taun 2016 lan ing urutan angka 24 ing sadawaning jaman.

## Pratélan tetembungan 
Ana ing ngisor iki tembung-tembung Jawa sing dianggo ing artikel iki, dikanthèni jarwané ing basa Indonésia lan Inggris.

## Barang dagangan 
Game kertu adhedhasar film sing diarani *Zootopia: Suspect Search dirilis*, uga game kanggo ponsel kanthi judhul *Zootopia Crime Files*.

### Tema atraksi taman 
Tanggal 22 Januari 2019, Disney Parks ngumumake area tema adhedhasar Zootopia bakal teka ing Shanghai Disneyland Park, kanthi konstruksi ing tanah kasebut diwiwiti tanggal 9 Desember 2019. Konstruksi mandheg sedhela sajrone pandemi COVID-19, nanging ing wulan Juni 2020, konstruksi wis dilanjutake maneh.

## Rujukan
Alex Leo Zulkarnaen

**Alex Leo Zulkarnaen** ya iku sastrawan kelairan Lahat, Sumatra Kidul.
Dhèwèké lair tanggal 19 Agustus 1935 lan surud ana Jakarta tanggal 12 Maret 1999.
Ibuné asma Mariana.
Bapaké asma Zulkarnaen.
Wong tuwané asal Matur, Minangkabau, nanging mbojo ana Malang.
Bapaké nyambut gawé dadi pegawé Balai Pustaka pérangan pabukon keliling.
Ing jaman Jepang (kira-kira 1942), kulawargané omah-omah ing Matur.
Garwané asma Nurul Aini, wong Ambon-Jawa.

## Pawiyatan
Alex ngampungaké SMP lan SMA ana Malang.
Taun 1954-1955, pawiyatan ana Perguruan Tinggi Jurnalistik ana Jakarta.

## Karya Sastra
Karya-karyané, antarané ing ngisor iki: 
1. "Kulawarga Kapujutjin" (Kisah dari Negara Kambing) ing kalawarti Sastra no. 1-10, Januari-Oktober 1969 taun VII;
2. *Orang jang Kembali: Kumpulan Tjerita Pendek 1953-1955* (Balai Pustaka, 1956-1960, 1976);
3. "Papa Pergi ke Geredja"(pertalan) karya Carlos Bulosan (Pustaka dan Budaja, no. 2, taun I, Juni 1959);
4. *Hakim Ketjil* (CV Murnibaru 1962 diceritakaké manèh saka *The Oxford English Course for Malaya*) wujud cerita bocah;
5. *Mendung* (Bukittinggi, Nusantara: 1963);
6. "Periode Cinta Kasih"(*Bahana Mahasiswa Pekanbaru*, no. 488, taun V, Dhésèmber 1987;
7. "Pantai" diemot ing kalawarti Kisah, Juni 1954, no. 6, taun II ana kaca 161 diomongke H. B. Jassin (cerkak iki ana ing kaca sampul, nganggo jeneng Andrea A'xandra Leo);
8. "Maafkan Nenekku" diemot ana Roman, no. 4, taun III, April 1956.

## Cathetan suku
## Bibliografi
*

## Pranala njaba 
*Keputusan Presiden, Dewan Telekomunikasi Dibubarake 
*Laman Kompas Online
*Laman Jakarta.go.id Encyclopedia 
*Laman web Film Indonesia
Bunny Man

**Bunny Man** (cara Jawa: **Manungsa Terwèlu**) iku legèndha urban sing bokmenawa asal mulané saka rong kadadéan ing Fairfax County, Virginia, nalika taun 1970, nanging banjur sumebar ing wewengkon Washington, D.C. Carita iki akèh wernané. Akèh-akèhé, carita Bunny Man iku ngenani wong nganggo kostum terwèlu sing senengané mbacoki wong sarana wadung.

Manéka warna carita iki ngrembaka ing kiwa-tengené Colchester Overpass, dalan layang ing Southern Railway sing ngliwati Colchester Road ing cedhak Clifton, Virginia. Mula, Colchester Overpass iki kondhang dijuluki "*Bunny Man Bridge*" utawa "Kreteg Manungsa Terwèlu".

Jeneng, motif, gaman, kurban, lan gegambarané kostum, kepara patiné Bunny Man ana warna-warna gumantung vèrsi caritané. Ing sawiji carita, dhemité Bunny Man saben taun metu saka papan patiné nalika malem Halloween saperlu mèngeti patiné. Ing carita liya, kurban-kurbané dimutilasi.

## Rujukan